CELEX: 62021CN0587
Language: ro
Date: 2021-09-23 00:00:00
Title: Cauza C-587/21 P: Recurs introdus la 23 septembrie 2021 de DD împotriva Hotărârii Tribunalului (Camera a patra) din 14 iulie 2021 în cauza T-632/19 P, DD/FRA

24.1.2022   
            
            
               RO
            
            
               Jurnalul Oficial al Uniunii Europene
            
            
               C 37/8
            
         
      Recurs introdus la 23 septembrie 2021 de DD împotriva Hotărârii Tribunalului (Camera a patra) din 14 iulie 2021 în cauza T-632/19 P, DD/FRA
      (Cauza C-587/21 P)
      (2022/C 37/13)
      Limba de procedură: engleza
      
         Părțile
      
      
         Recurent: DD (reprezentant: N. Lorenz, Rechtsanwältin)
      
         Cealaltă parte din procedură: Agenția pentru Drepturi Fundamentale a Uniunii Europene
      
         Concluziile recurentului
      
      Recurentul solicită Curții:
      
                  —
               
               
                  anularea în totalitate a hotărârii atacate,
               
            
                  —
               
               
                  în consecință,
                  
                              —
                           
                           
                              anularea deciziei directorului Agenției pentru Drepturi Fundamentale a Uniunii Europene (FRA) din 19 noiembrie 2018 de respingere a cererii recurentului formulate în temeiul articolului 90 alineatul (1) din Statutul funcționarilor;
                           
                        
                              —
                           
                           
                              dacă este necesar, anularea deciziei directorului FRA din 12 iunie 2018, primită la 13 iunie 2018, de respingere a reclamației formulate de recurent în temeiul articolului 90 alineatul (2) din Statutul funcționarilor, îndreptată împotriva deciziei menționate mai sus din 19 noiembrie 2019;
                           
                        
                              —
                           
                           
                              acordarea unei despăgubiri recurentului pentru prejudiciul moral suferit, astfel cum a fost detaliat în prezentul recurs, estimat ex aequo et bono la 100 000 de euro;
                           
                        
                              —
                           
                           
                              obligarea FRA la plata tuturor cheltuielilor de judecată.
                           
                        
            
         Motivele și principalele argumente
      
      Eroare de drept și denaturarea probelor în ceea ce privește expunerea situației de fapt.
      Eroare de drept și încălcarea principiului securității juridice în ceea ce privește primul motiv de nelegalitate.
      Eroare de drept, încălcarea principiului res iudicata, motivare insuficientă, omisiunea de a se pronunța cu privire la unui capăt de cerere al recurentului, denaturarea probelor în ceea ce privește al doilea motiv de nelegalitate.
      Eroare de drept, eroare vădită de apreciere și motivare insuficientă în ceea ce privește al treilea motiv de nelegalitate.
      Eroare de drept, denaturarea probelor, eroare vădită de apreciere, motiv întemeiat pe faptul că Tribunalul s-a pronunțat ultra vires și ultra petita, motiv întemeiat pe faptul că Tribunalul a respins în mod greșit oferta recurentului de a prezenta la cerere un document care era relevant în cauză și motivare insuficientă în ceea ce privește al patrulea motiv de nelegalitate.
      Eroare de drept, motivare insuficientă, calificare juridică greșită a faptelor, denaturarea probelor și eroare vădită de apreciere în ceea ce privește al cincilea motiv de nelegalitate.
      Eroare de drept, denaturarea probelor, lipsa statuării asupra unui capăt de cerere al recurentului, calificare juridică greșită, motiv întemeiat pe faptul că Tribunalul s-a pronunțat ultra petita, motiv întemeiat pe faptul că Tribunalul a respins în mod greșit cererea recurentului de a dispune prezentarea unui document care era relevant în cauză, examinarea incompletă a cererii și a motivului privind hărțuirea invocat de recurent în ceea ce privește al șaselea motiv de nelegalitate.
      Eroare de drept în ceea ce privește secțiunea referitoare la caracterul real al pretinsului prejudiciu suferit și al legăturii de cauzalitate.